জেদ্দায় শিক্ষামন্ত্রী ডাঃ দীপু মনি, এমপিকে গণসংবর্ধনা দিয়েছে আওয়ামী পরিবারের দশ সংগঠন। | 52BanglaTV.com52BanglaTV.com
জেদ্দায় শিক্ষামন্ত্রী ডাঃ দীপু মনি, এমপিকে গণসংবর্ধনা দিয়েছে আওয়ামী পরিবারের দশ সংগঠন।
প্রকাশিত: ১১ মে, ২০১৯ ৪:২৬ অপরাহ্ন
গতকাল রাতে জেদ্দার স্থানীয় একটি হোটেলের বলরুমে আয়োজিত গণসংবর্ধনা অনুষ্ঠানে সভাপতিত্ব করেন, আওয়ামী যুকলীগ, জেদ্দা-এর সভাপতি এ্যাডভোকেট মাহমুদুল হাসান শামীম। সংবর্ধনীয় প্রধান অতিথি শিক্ষামন্ত্রী ডাঃ দিপু মনি, এমপি। বিশেষ অতিথি হিসেবে ছিলেন কানসাল জেনারেল এফ.এম. বোরহান উদ্দিন। এছাড়া জেদ্দায় আওয়ামী পরিবারের দশ সংগঠনের সভাপতিগণ বিশেষ অতিথি হিসেব মঞ্চে আসন গ্রহণ করেন।জেদ্দা ফ্রেন্ডস অব বাংলাদেশ আওয়ামী লীগের সাধারণ সম্পাদক দেলোয়ার হোসেন সরকারের সঞ্চালনায় অনুষ্ঠানে স্বাগত বক্তব্য রাখেন সারতাজুল আলম দিপু।
এছাড়া বক্তব্য রাখেন কনসাল জেনারেল এফ.এম বোরহান উদ্দিন, মোহাম্মদ হুমায়ূন কবীর, ফজলুল কবীর ভিকু, সোহেল রানাসহ আওয়ামী পরিবারের নেতৃবৃন্দ।
আলোচকগণ শিক্ষামন্ত্রী হিসেবে বিদেশ সফরের প্রথমেই সৌদি আরব আসায়, ডাঃ দিপু মনিকে আন্তরিক ধন্যবাদ জানান এবং জেদ্দায় দুইটি স্কুলের জমি কেনা এবং ভবন নির্মাণের বিষয়ে প্রধানমন্ত্রীর প্রতিশ্রুতি শীঘ্র বাস্তবায়নের অনুরোধও জানানো হয়। সেই সাথে স্কুলকে এমপিও ভূক্তির আবেদন জনানো হয়।
ডাঃ দিপু মনি, তাঁর সম্মানে গণসংবর্ধনার আয়োজন করায় জেদ্দায় আওয়ামী পরিবারের দশ সংগঠনের নেতাকর্মীগণকে আন্তরিক ধন্যবাদ জানান। স্কুলের বিষয়ে প্রধানমন্ত্রীর প্রতিশ্রুতি বাস্তবায়নে অগ্রাধিকার দেবেন উল্লেখ করে তিনি আশ্বাস দিয়ে বলেন, এমপিও ভূক্তির বিষয়টি বিবেচনা করা যেতে পারে।
পূর্ববর্তী সংবাদ: ফেসবুক বদলে যাচ্ছে পরিবর্তনে সঙ্গী হচ্ছে বাংলাদেশ
পরবর্তী সংবাদ: সেহরিতে জনগণকে জাগানোর উদ্দেশ্যে ফাইটার জেট উড়াবে ইন্দোনেশিয়া